[pic] | EIROPAS KOPIENU KOMISIJA | Briselē, 27.10.2009 COM(2009)600 galīgā redakcija KOMISIJAS PAZIŅOJUMS EIROPAS PARLAMENTAM UN PADOMEI par daudzgadu finanšu shēmas (2007.–2013. gads) pārskatīšanuEnerģētikas jomas projektu finansēšana Eiropas ekonomikas atveseļošanas plāna kontekstā (otrā pārskatīšana) Priekšlikums EIROPAS PARLAMENTA UN PADOMES LĒMUMS ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu KOMISIJAS PAZIŅOJUMS EIROPAS PARLAMENTAM UN PADOMEI par daudzgadu finanšu shēmas (2007.–2013. gads) pārskatīšanu Enerģētikas jomas projektu finansēšana Eiropas ekonomikas atveseļošanas plāna kontekstā (otrā pārskatīšana) Ievads Pamatojoties uz Komisijas 2008. gada 10. decembra priekšlikumu par finanšu shēmas pārskatīšanu attiecībā uz "Eiropas enerģētikas tīklu starpsavienojumu un platjoslas infrastruktūras projektu finansēšana Eiropas ekonomikas atveseļošanas plāna kontekstā"[1] Eiropas Parlaments, Padome un Komisija 2009. gada 2. aprīļa trīspusējās sarunās vienojās finansēt šo pasākumu kopumu šādi: 1. Šis pasākumu kopums, kura mērķis ir nodrošināt papildu stimulu ekonomikai un uzlabot energoapgādes drošību, pašreizējās cenās ir EUR 5 000 miljoni. a) Enerģētikas jomas projektu finansēšanai finanšu shēmas 1.a izdevumu kategorijā tiks atvēlēti EUR 3 980 miljoni: EUR 2 000 miljoni 2009. gadā un EUR 1 980 miljoni 2010. gadā. b) Turklāt 2. izdevumu kategorijā tiks atvēlēti EUR 1 020 miljoni, lai finansētu platjoslas interneta attīstīšanu lauku apvidos un stiprinātu darbības saistībā ar "jaunajiem uzdevumiem", kas definēti kopējās lauksaimniecības politikas "veselības pārbaudes" ietvaros. 2. Kopējās summas EUR 5 000 miljonu apmērā finansēšana tiks nodrošināta pēc iespējas ātrāk. a) 1.a izdevumu kategorijas maksimālā robeža 2009. gadā tiks palielināta par EUR 2 000 miljoniem, ko līdzsvaros, par tādu pašu summu samazinot 2009. gada maksimālo robežu 2. izdevumu kategorijā, atbilstoši 2006. gada 17. maija Iestāžu nolīguma par budžeta disciplīnu un pareizu finanšu pārvaldību 21., 22. un 23. punktam[2]. Turklāt 2009. gada budžetā lauku attīstībai tiks piešķirti papildus EUR 600 miljoni, lai finansētu platjoslas interneta attīstīšanu un stiprinātu darbības, kas saistītas ar "jaunajiem uzdevumiem". Daudzgadu shēma tiks pārskatīta, un vienlaikus veiks attiecīgus grozījumus 2009. gada budžetā, pamatojoties uz pašreizējo Komisijas grozīto priekšlikumu un 2009. gada budžeta grozījuma provizorisko projektu. b) Atlikušās summas, kas ir EUR 2 400 miljoni, finansējumu nodrošinās ar kompensācijas mehānisma palīdzību, saskaņojot 2010. gada budžeta procedūru un izmantojot visus budžeta līdzekļus, kas paredzēti tiesiskajā regulējumā, kas vajadzības gadījumā jāpapildina, vēlākais, saskaņojot 2011. gada budžeta procedūru. - Eiropas Parlaments, Padome un Komisija izskatīs visus pieejamos līdzekļus, ar kuriem varētu kompensēt piešķiramo finansējumu. - Pirms tiks apsvērta 2. izdevumu kategorijā pieejamās summas izmantošana, piešķirs EUR 420 miljonus, lai finansētu platjoslas interneta attīstīšanu un stiprinātu darbības saistībā ar "jaunajiem uzdevumiem", kas definēti kopējās lauksaimniecības politikas 2003. gada reformas izvērtēšanas ("veselības pārbaude") kontekstā 2010. gadā. - Lai kompensētu summu EUR 1 980 miljonu apmērā, tiks izmantotas atlikušās rezerves līdz 2009. gada maksimālai robežai un 2010. gadā pieejamās rezerves (attiecīgi ņemot vērā Iestāžu nolīguma 13. punktu) un, vajadzības gadījumā tiks izmantotas visas citas finansiālās iespējas, tostarp 2011. gadam pieejamās rezerves. Kompensācijas mehānisms neietekmēs koplēmuma programmām paredzēto finansējumu un ikgadējo budžeta procedūru. - Kopējā 2007.-2013. gada finanšu shēmas maksimālā robeža netiks pārsniegta. Ar Eiropas Parlamenta un Padomes 2009. gada 6. maija Lēmumu 2009. gada 6. maijā tika pārskatīta finanšu shēma, lai paaugstinātu 2009. gada maksimālo robežu 1.a izdevumu kategorijai par EUR 2 000 miljoniem[3]. Šajā paziņojumā iekļauts priekšlikums jaunam Eiropas Parlamenta un Padomes lēmumam, lai pārskatītu finanšu shēmu un paaugstinātu 2010. gada 1.a izdevumu kategorijas saistību apropriāciju maksimālo robežu par EUR 1 587 miljoniem. Tas varētu radīt pagaidu iztrūkumu EUR 393 miljonu apmērā, kas jāizlīdzina, lai segtu visu paredzēto summu projektiem enerģētikas jomā. Saskaņā ar iepriekš minēto nolīgumu šīs iztrūkums tiks segts vēlākais, saskaņojot 2011. gada budžeta procedūru. Minētā iztrūkuma galīgais apjoms tiks novērtēts tiklīdz būs pieejami dati (2009. gada novembra sākumā) par 2. izdevumu kategorijā iekļauto ELGF pasākumu galīgo izpildi. Tad arī vērtēs jaunās tirgus tendences, kas var ietekmēt 2010. gada budžetu. Komisija 2009. gada novembra budžeta saskaņošanā apņemas izskatīt visas finansiālas iespējas, lai segtu atlikušo iztrūkumu. Rezervju izmantošana un līdzekļu pārvietojums 1.a izdevumu kategorijā Iestāžu nolīguma 13. punkts paredz, ka iestādēm ir jānodrošina, lai maksimālās robežas ietvaros saglabātos pieejamas "pietiekamas līdzekļu rezerves". 2009. gadam paredzētajā maksimālajā robežā nav rezerves saistību apropriācijām 1.a izdevumu kategorijā. Pieejamās rezerves 2010. gada maksimālās robežas ietvaros 1.a izdevumu kategorijā ir EUR 43 miljoni, tostarp grozījumu vēstule Nr. 2, kas paredz Kozlodujas atomelektrostacijas ekspluatācijas pārtraukšanas finansēšanu laikposmā no 2011. gada līdz 2013. gadam un EUR 37 miljoni 2011. gadam, ievērojot jaunākos Komisijas priekšlikumus par Globālo vides un drošības novērošanu (GMES) , Kozloduju un jaunajām finanšu uzraudzības iestādēm. Tālab Komisija uzskata, ka šīs rezerves nevar izmantot, lai finansētu attiecīgās darbības, kas paredzētas Eiropas ekonomikas atveseļošanas plānā. Saskaņā ar deklarāciju, kas pieņemta 2009. gada 2. aprīlī, trīs iestādes nolēma, ka "kompensācijas mehānisms neietekmēs koplēmuma programmām paredzēto finansējumu un ikgadējo budžeta procedūru". Komisija neredz turpmāku iespēju līdzekļu pārvietojumiem 1.a izdevumu kategorijā. Saistību apropriācijas: pārvietojumi no 2. izdevumu kategorijas Patreizējā rezerve, kas pieejama 2009. gada izdevumu maksimālās robežas ietvaros 2. izdevumu kategorijas saistību apropriācijām, ir EUR 901 miljoni. Tā ietver EUR 34 miljonus, kas radušies tālab, ka pilnībā nav īstenotas zivsaimniecības programmas, kas iekļautas budžeta grozījumā Nr. 10/2009. Turklāt 2009. gada budžetā tika iekļautas apropriācijas EUR 250 miljonu apmērā, kas paredzētas lauku attīstībai un EUR 20 miljonu apmērā – klimata pārmaiņām, bet tās nevar izmantot, jo nav atbilstoša juridiskā pamata. Ievērojot to, ka lauksaimniecības gads ir beidzies, tiek ierosināts izmantot atlikušo 2009. gada rezervi un atlikušās neizmantotās 2. izdevumu kategorijas apropriācijas Eiropas ekonomikas atveseļošanas plāna enerģētikas jomas projektiem, kas jāfinansē saskaņā ar 1.a izdevumu kategoriju. Kritiskās situācijas dēļ, kas valda piena tirgos, nepiešķirtās rezerves faktiskā pieejamība 2010. gada izdevumu maksimālās robežās ietvaros saistību apropriācijām 2. izdevumu kategorijā ir mazāka, nekā sākotnēji cerēts, un tā ir EUR 844 miljoni. Komisija ierosina izmantot šo rezervi, lai nodrošinātu - 2. izdevumu kategorijā EUR 420 miljonus, kas vajadzīgi, lai finansētu Eiropas ekonomikas atveseļošanas plānā paredzēto platjoslas interneta attīstīšanu lauku apvidos un stiprinātu darbības saistībā ar "jaunajiem uzdevumiem", kas definēti "veselības pārbaudē"; - vēl EUR 124 miljonus, ko var darīt pieejamus enerģētikas jomas projektiem, kas iekļauti finanšu shēmas 1.A izdevumu kategorijā. Tādējādi paliek rezerve EUR 300 miljonu apmērā, kas pieejama lauksaimniecībai 2010. gada izdevumu maksimālajās robežās un atbilst tai rezervei, kas vajadzīga, lai izvairītos no finanšu disciplīnas mehānisma piemērošanas. Jebkurā gadījumā Komisija ir apņēmusies veikt visus atbilstīgos pasākumus, lai nodrošinātu, ka tiek ievēroti pieņemtie lēmumi par KLP izdevumiem un to finansēšanu, tostarp vienošanās par KLP "veselības pārbaudi". Saistību apropriācijas: pārvietojumi no 5. izdevumu kategorijas Rezerves, kas pieejamas 5. izdevumu kategorijas (Administrācija) izdevumu maksimālajās robežās 2009. gadā ir EUR 131 miljoni, (tostarp rezerves pieaugums EUR 55 miljonu apmērā, kas izveidojies nepietiekama izlietojuma dēļ, kam radīja pieeju ar budžeta grozījumu Nr. 10/2009) un 2010. gadā ir EUR 230 miljoni. Var rasties vajadzība pēc daļas no 2010. gada rezerves, lai segtu papildus vajadzības saistībā ar Lisabonas līguma spēkā stāšanos. Ņemot vērā iepriekš minēto, maksimālā summa, ko var darīt pieejamu, ir EUR 281 miljoni (EUR 131 miljoni no 2009. gada rezerves un EUR 150 miljoni no 2010. gada rezerves). Saistību apropriācijas: pārvietojumi no 1.b izdevumu kategorijas Visbeidzot 2010. gada maksimālās robežas ietvaros ir saglabājusies rezerve EUR 11 miljonu apmērā saistību apropriācijām 1.b izdevumu kategorijā, jo ir bijis mazāks pieprasījums pēc tehniskās palīdzības un šo rezervi arī var izmantot. Maksājumu apropriācijas Attiecībā uz maksājumu apropriācijām Iestāžu nolīguma 23. punkta ceturtajā daļā ir noteikts, ka veicot jebkādu pārskatīšanu, jāsaglabā atbilstīga attiecība starp saistībām un maksājumiem. Tādējādi maksājumu apropriāciju gada maksimālā robeža ir jāpielāgo, pamatojoties uz maksājumu profiliem, kas paredzēti papildu saistībām 1.a izdevumu kategorijā, un maksājumu samazināšanu atbilstoši saistību apropriāciju samazinājumam 1.b, 2. un 5. izdevumu kategorijai 2009. un 2010. gadā. Kopsavilkuma tabula un secinājumi Iekļautajā tabulā sniegts kopsavilkums par ierosinātajām izmaiņām attiecībā uz finanšu shēmas saistību un maksājumu apropriāciju maksimālo robežu. Summas ir izteiktas pašreizējās cenās. [pic] Kopumā pārskatīšana neietekmēs pašreizējās cenās izteikto saistību un maksājumu apropriāciju kopējo maksimālo robežu. Šīs izmaiņas redzamas zemāk iekļautajā finanšu shēmas tabulā (summas izteiktas pašreizējās cenās). Oficiālajā lēmumā par finanšu shēmas pārskatīšanu jāatsaucas uz pamattabulu, par kuru panākta vienošanās Iestāžu nolīgumā un kas izteikta 2004. gada pastāvīgajās cenās. Pašreizējās cenās izteiktās summas tādējādi jāpārrēķina 2004. gada cenās, pamatojoties uz fiksētu deflatoru 2 % gadā, kā tas noteikts Iestāžu nolīguma 16. punktā. [pic] Priekšlikums EIROPAS PARLAMENTA UN PADOMES LĒMUMS ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[4] un jo īpaši tā 21. punktu, 22. punkta pirmo un otro daļu un 23. punktu, ņemot vērā Komisijas priekšlikumu, tā kā: (1) Eiropas Parlaments, Padome un Komisija 2009. gada 19. novembra budžeta saskaņošanas sanāksmē vienojās par nosacījumiem, lai Eiropas ekonomikas atveseļošanas plāna kontekstā papildus finansētu enerģētikas un platjoslas interneta projektus, kā arī veikt ieguldījumus, lai stiprinātu darbības saistībā ar "jaunajiem uzdevumiem", kas definēti kopējās lauksaimniecības politikas 2003. gada reformas vidusposma izvērtēšanas ("veselības pārbaudes") ietvaros[5]. Lai varētu veikt minēto finansēšanu, ir jāpārskata daudzgadu finanšu shēmu 2007.-2013. gadam saskaņā ar Iestāžu nolīguma 21., 22. un 23. punktu, tā lai 2010. gada saistību apropriāciju maksimālā robeža 1.a izdevumu kategorijai tiktu palielināta par EUR 1 587 miljoniem pašreizējās cenās. (2) Šī maksimālās robežas palielināšana 1.a izdevumu kategorijai tiks pilnībā līdzsvarota, samazinot saistību apropriāciju maksimālo robežu 1.b. 2., un 5. izdevumu kategorijai 2009. gadā un 2010. gadā par kopējo summu EUR 1 587 miljoni. (3) Lai saglabātu pareizu attiecību starp saistībām un maksājumiem, tiks pielāgota maksājumu apropriāciju gada maksimālā robeža. Šis pielāgojums būs neitrāls. (4) Tālab jāizdara attiecīgi grozījumi Iestāžu nolīguma par budžeta disciplīnu un pareizu finanšu pārvaldību I pielikumā[6], IR NOLĒMUŠI ŠĀDI. Vienīgais pants Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu. Briselē, Eiropas Parlamenta vārdā — Padomes vārdā — priekšsēdētājs priekšsēdētājs PIELIKUMS [pic] [1] COM (2008) 859 galīgā redakcija/2. [2] OV C 139, 14.6.2006., 1. lpp. [3] OV L 132, 29.5.2009., 8. lpp. [4] OV C 139, 14.6.2006., 1. lpp. [5] COM(2008) 800, COM(2008) 859, COM(2009) 171 un OV L 132, 29.5.2009., 8. lpp. [6] Šim nolūkam skaitļus minētajā nolīgumā pārrēķina 2004. gada cenās.